Dronk geselsies in publieke badkamers – Is Dit Net Ek of is Als Tos? | Watkykjy
Dronk geselsies in publieke badkamers
Ons is altwee grootmense en hou altwee ons slange vas terwyl ons langs mekaar staan en pis. Moet asseblief nie ‘n betekenislose dronk geselsie met my aanknoop nie.
“Aaaah! Rrrrrt!” laat los die ou by die piskrip ‘n skril enetjie langs jou: “Ja-nee, ‘n pis sonder ‘n poep is soos ‘n huis sonder ‘n stoep,” laat hy dan van homself hoor terwyl hy sy naam op die porselein probeer skryf en van hak tot toon wieg.
Dit en stront soos “Aah, daar breek ek die seël!” of “Ja swaer, so gannit ma’!” impress my nie veel nie. Ek gaan nie vir jou lag nie. Ek is nie jou vriend nie en ek stel nie belang nie. Ek wil klaarmaak, afskud, my hande was en verder saam met my regte vriende gaan sit en kak praat. Nie met jou nie. Nie hier nie. En kyk asseblief waar jy pis. Jy spat op my.